Lesnar møtte ubeseirede Shane Carwin under stevnet UFC 116 i et oppgjør mellom to storvokste tungvektere, begge med solid bakgrunn fra bryting, om UFCs tittelbelte i tungvekt. I første runde gikk Lesnar umiddelbart for nedrivninger. Carwin lykkes imidlertid i å holde kampen stående og rystet Lesnar med en serie slag som tvang ham i gulvet. Lesnar var tilsynelatende nær tap da Carwin overøste ham med slag fra toppkontroll, inntil Lesnar klarte komme seg opp mot slutten av runden. Andre runde startet med en vellykket nedrivning fra Lesnar, hvorpå han raskt manøvrerte seg til en armtriangel-kvelning. Etter litt justering av grepet ble Carwin tvunget til å gi tapt.